Mads Mensah tror ikke, han har vundet sit sidste DM guld med Aalborg.

Aalborg Håndbold fejrede i dag spillerne, efter at klubben i aftes vandt DM sølv. Under fejringen blev der sagt farvel til flere af holdets profiler. Det gjaldt blandt andet Mads Mensah Larsen, som ligesom træner Nikolaj Jacobsen fortsætter karrieren i Rhein-Neckar Löwen efter sommerferien. Mads Mensah fik mikrofonen og takkede klubben og ikke mindst fansene for nogle gode år i Aalborg. Og så gjorde han sig meget populær ved at annoncere, at han gerne vil vende tilbage. - Et farvel tror jeg ikke, det bliver. Jeg har en god mavefornemmelse om, at jeg forhåbentlig ikke har vundet mit sidste DM i Aalborg, sagde landsholdsspilleren til de fremmødtes store jubel.